18. ΑΝΑΓΚ. ΝΟΜΟΣ υπ’ αριθ. 109 της 20/22 Αυγ. 1967 (ΦΕΚ Α΄ 145) Περί παραχωρήσεως δημοσίας δασικής εκτάσεως εις το Ταμείον του Εθνικού Στόλου δια τας ανάγκας αυτού. Άρθρον μόνον.-1.Παραχωρείται δωρεάν προς το Ταμείον Εθνικού Στόλου (Τ.Ε.Σ.) και δια τας ανάγκας αυτού, κατά πλήρη κυριότητα, νομήν και κατοχήν, δημοσία δασική έκτασις ανήκουσα εις την κυριότητα και νομήν του Δημοσίου και τελούσα υπό διοίκησιν και διαχείρισιν της Υπηρεσίας της Γενικής Διευθύνσεως Δασών του Υπουργείου Γεωργίας, 1.165 στρεμμάτων εις την τοποθεσίαν Λοιμικού Αγίας Μαρίνης περιοχής Μαραθώνος Αττικής, ως αύτη εμφαίνηται υπό τα στοιχ. ΑΒΓΔΕΖΗΘΙΚΛΜΝΑ εις το υπ’ αριθ. 43/67 τοπογραφικόν διάγραμμα της Διευθύνσεως Υδρογραφίας του Γ .Ε.Ν., προσηρτημένον εις τον παρόντα Νόμον και δημοσιευόμενον μετ’ αυτού εις την Εφημερίδα της Κυβερνήσεως, ίνα αποτελέση εν όλον και ενιαίον μετά του Νόμου κείμενον. 2.Καταργούνται αφ’ ης ίσχυσαν ο Νόμ. 3461/1955 «περί παραχωρήσεως εκτάσεως εις το Ταμείον Εθνικού Στόλου» (ΦΕΚ 346 Α΄/1955) και η Π.Υ .Σ. 142 ΤΗΣ 24.1.1956 «περί παραχωρήσεως εις το Ταμείον Εθνικού Στόλου ακινήτων του Δημοσίου» (ΦΕΚ 32 Α΄/1956) και ουδέν δικαίωμα απορρέον εκ τούτων αναγνωρίζεται υπέρ του Ταμείου Εθνικού Στόλου. 3.Η ισχύς του παρόντος Α. Νόμου άρχεται από της δημοσιεύσεως δια της Εφημερίδος της Κυβερνήσεως. Ακολουθεί Τοπογραφικόν Διάγραμμα. (Αντί για τη σελ. 47) Σελ. 47(α) 